"In perioada 2013 - 2014, inculpatul Putura Ovidiu a primit de la Taranu Laurentiu foloase necuvenite constand in suportarea cheltuielilor aferente unor partide de vanatoare, suportarea cheltuielilor aferente unor sejururi la mare, plata unor servicii sexuale, un costum de vanatoare si suma de circa 30.000 de lei pentru a interveni la judecatorii din dosarul (...) aflat in apel la Curtea de Apel Constanta si in care martorul Taranu Laurentiu avea calitatea de inculpat, in vederea obtinerii unei hotarari favorabile acestuia", se arata in rechizitoriu.Potrivit procurorilor, Putura a participat, in noiembrie 2013, la o partida de vanatoare pe timp de noapte organizata de Laurentiu Taranu la Sinaia. Cu aceeasi ocazie, fostul secretar de stat a beneficiat si de compania unor persoane de sex feminin "pentru care costurile aferente serviciilor prestate au fost suportate de Taranu Laurentiu".De asemenea, Putura a participat in mai 2014 la o petrecere restransa, organizata la un local de lux din Bucuresti, ocazie cu care ar fi beneficiat din nou si de compania unor persoane de sex feminin, ale caror servicii au fost platite de Laurentiu Taranu.Procurorii mai sustin ca in perioada 29 mai - 1 iunie 2014, Ovidiu Putura a beneficiat de un sejur la un hotel din Mamaia, pentru el si o persoana de sex feminin, costurile aferente fiind suportate de acelasi Taranu, care anterior i-a dat si suma de 30.000 de lei."Din cercetarile efectuate rezulta ca inculpatul Putura Ovidiu a primit foloase necuvenite de circa 30.000 de euro, promitand in schimb obtinerea unei solutii favorabile in dosarul penal", se precizeaza in rechizitoriu.Procurorii DNA l-au trimis in judecata, in stare de arest preventiv, pe Ovidiu Putura, judecator suspendat la Tribunalul Bistrita si fost secretar de stat in Ministerul Justitiei, pentru dare de mita si trafic de influenta.Potrivit unui comunicat al DNA, in noiembrie 2014, Ovidiu Putura i-a promis judecatoarei Corina Iacob de la Tribunalul Bistrita - Sectia civila, ca din functia pe care o va exercita in perioada urmatoare in Ministerul de Justitie, respectiv aceea de secretar de stat, sau printr-un functionar de legatura ce ii poate influenta pe membrii comisiilor de examinare de la nivelul Camerelor Notarilor Publici, va asigura promovarea, de catre o persoana din familia judecatoarei, a examenului pentru notari stagiari din anul 2015, prin fraudarea acestuia."In schimbul interventiei promise, Putura i-a solicitat judecatoarei Iacob sa pronunte o hotarare favorabila intr-un dosar in care sotia sa era reclamant recurent. In acelasi context, Putura a remis inculpatei Iacob, prin intermediul sotiei sale, foloase necuvenite, constand in articole de incaltaminte", se arata in comunicat.DNA precizeaza ca, in perioada 2013 - 2014, Ovidiu Putura a primit de la o persoana foloase necuvenite in cuantum de circa 30.000 de euro, pentru a interveni la judecatori, intr-un dosar in care persoana respectiva avea calitatea de inculpat, in vederea obtinerii unei hotarari favorabile acestuia din urma.Dosarul a fost trimis spre judecare Curti de Apel Bucuresti cu propunere de a se mentine masurile preventive si asiguratorii dispuse in cauza.